Diari Oficial de la Generalitat Valenciana


Sumari del DOGV 7337, del 12-08-2014 (2014/7589)

RESOLUCIÓ de 5 d'agost de 2014, de la Conselleria d'Educació, Cultura i Esport, per la qual es constituïx el Col·legi Rural Agrupat d'Educació Infantil i Primària Sella-Orxeta-Relleu.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7337

Data del DOGV
:   12-08-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7589


Data del document
:   05-08-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 5 d'agost de 2014, de la Conselleria d'Educació, Cultura i Esport, per la qual es constituïx el Col·legi Rural Agrupat d'Educació Infantil i Primària Sella-Orxeta-Relleu. [2014/7589]  
La Direcció Territorial d'Educació, Cultura i Esport d'Alacant ha remés un escrit en què s'assenyala la conveniència de crear un únic centre que agrupe els col·legis incomplets que actualment hi ha a les localitats de Sella, Orxeta i Relleu. A la proposta s'adjunta l'informe emés per la Inspecció Educativa i els escrits dels presidents dels consells escolars afectats, en què se sol·licita la creació d'un col·legi rural agrupat.  
  
El Servici de Planificació Educativa de la Direcció General de Centres i Personal Docent ha emés un informe en què s'assenyala la conveniència d'accedir a la proposta i constituir un col·legi rural agrupat per a garantir l'escolarització de l'alumnat en el seu entorn social, econòmic i cultural, de manera que s'aconseguisca una major eficiència en l'assignació de recursos al medi rural, ja que esta figura suposa un projecte pedagògic comú i garantix una millor coordinació dels recursos humans i materials que es compartiran.  
El Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, del Govern Valencià (DOGV 08.09.1997), en l'article 2, faculta la Conselleria de Cultura, Educació i Ciència per a establir agrupacions d'unitats ubicades en distintes localitats de manera que puguen constituir-se en col·legis rurals agrupats.  
  
L'Orde de 15 de maig de 1997, de la Conselleria de Cultura, Educació i Ciència (DOGV 04.07.1997) regula el procediment per a la constitució dels col·legis rurals agrupats d'Educació Infantil i Primària.  
  
Per tot això, vista la proposta de la Direcció General de Centres i Personal Docent i de conformitat amb esta, en virtut de les competències que m'atribuïxen el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, i el Decret 190/2012, de 21 de desembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
  
Primer  
Es constituïx, per agrupació de les unitats del Col·legi d'Educació Infantil i Primària Vicente Lino Ferrándiz d'Orxeta, codi 77930525; del Col·legi d'Educació Infantil i Primària Les Eres de Relleu, codi 42955273, i del Col·legi d'Educació Infantil i Primària Server-Mora de Sella, codi 73509109, el centre docent següent:  
  
Província: Alacant.  
Localitat: Relleu.  
Denominació: Col·legi Rural Agrupat d'Educació Infantil i Primària Sella-Orxeta-Relleu.  
Codi: 57281840.  
Titular: Generalitat.  
Domicili: c/ Evaristo Manero, 38, CP 03398.  
Composició: 3 unitats d'Educació Infantil i 7 unitats d'Educació Primària.  
Capacitat: 75 llocs escolars d'Educació Infantil i 175 d'Educació Primària.  
  
Segon  
1. El centre nou iniciarà les seues activitats en el curs escolar 2014-2015.  
2. Este centre impartirà el programa d'educació bilingüe Programa d'Ensenyament en Valencià (PEV).  
3. A l'efecte de l'admissió d'alumnat, este centre s'adscriu a l'Institut d'Educació Secundària núm. 3 de la Vila Joiosa.  
4. L'àmbit d'actuació del nou centre es realitzarà als aularis ubicats als municipis de Sella, Orxeta i Relleu.  
  
Tercer  
1. El Col·legi d'Educació Infantil i Primària Vicente Lino Ferrándiz d'Orxeta, el Col·legi d'Educació Infantil i Primària Les Eres de Relleu i el Col·legi d'Educació Infantil i Primària Server-Mora de Sella cessaran les seues activitats a la finalització del curs acadèmic 2013-2014.  
  
2. Les seues unitats, llocs de treball, plantilla docent, així com el material i equipament, s'integraran en els respectius aularis que componen el Col·legi Rural Agrupat d'Educació Infantil i Primària Sella-Orxeta-Relleu.  
  
Quart  
1. L'aulari de Sella s'ubicarà a la carretera d'Alcoi, s/n, d'esta localitat i s'identificarà amb el codi 15907065.  
2. La seua composició serà d'1 unitat d'Educació Infantil i de 2 d'Educació Primària.  
3. Els seus llocs de treball seran els següents:  
- 1 d'Educació Infantil.  
- 2 d'Educació Primària.  
- 1 d'Educació Primària, Educació Física, itinerant compartit amb altres aularis del CRA.  
  
Quint  
1. L'aulari d'Orxeta s'ubicarà al carrer Indústria, 48, i s'identificarà amb el codi 0306876.  
2. La seua composició constarà d'1 unitat d'Educació Infantil i de 2 d'Educació Primària.  
3. Els seus llocs de treball seran els següents:  
- 2 d'Educació Infantil, un dels quals itinerant compartit entre altres aularis del CRA.  
- 2 d'Educació Primària.  
- 1 d'Educació Primària, Anglés, itinerant compartit amb altres aularis del CRA.  
- 1 d'Educació Primària, Música, itinerant compartit amb altres aularis del CRA.  
  
Sext  
1. L'aulari de Relleu s'ubicarà en la seu del CRA i s'identificarà amb el codi 39822922.  
2. La seua composició constarà d'1 unitat d'Educació Infantil i de 3 d'Educació Primària.  
3. Els seus llocs de treball seran els següents:  
- 1 d'Educació Infantil.  
- 3 d'Educació Primària.  
- 1 d'Educació Primària, Anglés, itinerant compartit amb altres aularis del CRA.  
- 1 d'Educació Especial, Pedagogia Terapèutica, itinerant compartit entre altres aularis del CRA.  
  
Sèptim  
El règim aplicable al professorat itinerant del Col·legi Rural Agrupat d'Educació Infantil i Primària Sella-Orxeta-Relleu serà l'establit per l'Orde 44/2012, d'11 de juliol, de la Conselleria d'Educació, Formació i Ocupació, per la qual es regula el règim aplicable al professorat que presta servici en més d'un centre docent públic d'ensenyança no universitària de titularitat de la Generalitat (DOCV 17.07.2012).  
  
  
Octau  
L'adscripció del professorat amb destinació definitiva en els col·legis d'Educació Infantil i Primària que es constituïxen com a col·legi rural agrupat es realitzarà de conformitat amb el que disposa la Resolució de 8 de maig de 2000, del director general de Personal de la Conselleria d'Educació, per la qual s'establix el procediment d'adscripció dels mestres amb destinació definitiva en la constitució dels col·legis rurals agrupats d'Educació Primària i Infantil (DOGV 25.05.2000).  
  
  
Nové  
El personal docent amb destinació definitiva en els centres esmentats en el punt tres d'esta resolució que, com a conseqüència de la integració, s'adscriga al centre de nova creació, mantindrà l'antiguitat que posseïa en el seu centre d'origen en aplicació del que establix la disposició addicional tercera del Reial Decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, i altres procediments de provisió de places a cobrir per estos (BOE 30.10.2010).  
  
Deu  
El personal docent amb destinació definitiva en qualsevol de les unitats que integren el CRA tindrà prioritat enfront de qualsevol altre participant per a ocupar les vacants que s'hi produïsquen sempre que complisquen els requisits exigits en el corresponent sistema de provisió dels llocs de treball, i sense que això supose una pèrdua de puntuació ni d'antiguitat en el centre. Quan, en este sentit, es produïsca concurrència de dos o més mestres, la prioritat es determinarà per la major puntuació que s'obtinga en el procediment aplicable.  
  
  
Onze  
La Direcció Territorial d'Educació, Cultura i Esport d'Alacant nomenarà l'equip directiu del centre, de conformitat amb el que establixen l'article 137 de la Llei Orgànica 2/2006, de 3 de maig, d'Educació, i l'article 17.3 del Reglament orgànic i funcional de les escoles d'Educació Infantil i dels col·legis d'Educació Primària, aprovat pel Decret 233/1997, de 2 de setembre, del Govern Valencià (DOGV 08.09.1997).  
  
  
Dotze  
El centre aplicarà l'increment del nombre d'alumnat per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de mesures urgents de racionalització del gasto públic en l'àmbit educatiu en els centres docents no universitaris públics i privats concertats de la Comunitat Valenciana (DOCV 22.05.2012). Este increment s'aplicarà mentres es donen les circumstàncies previstes en el Reial Decret Llei 14/2012.  
  
Tretze  
L'aplicació i el desplegament d'esta resolució no podrà tindre cap incidència en la dotació de tots i cada un dels capítols de gasto assignats a la conselleria competent en matèria d'educació, i en tot cas haurà de ser atés amb els mitjans personals i materials de la conselleria competent per raó de la matèria.  
  
Catorze  
S'autoritza les direccions generals competents en matèria de règim econòmic i de règim jurídic dels centres docents perquè, en l'àmbit de les seues competències respectives, adopten totes les mesures que siguen necessàries per al millor compliment del que disposa esta resolució.  
  
Quinze  
El que establix esta resolució s'inscriurà en el Registre de Centres Docents de la Comunitat Valenciana.  
  
Setze  
La present resolució es publicarà en el Diari Oficial de la Comunitat Valenciana i produirà efectes a partir del començament del curs escolar 2014-2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 5 d'agost de 2014.- La consellera d'Educació, Cultura i Esport: María José Catalá Verdet.